Karl Hellenius

Karl Hellenius (ka Karl Helenius; 11. november 1813 Uusikaupunki – 18. aprill 1869 Helsingi) oli Eesti ja soome vaimulik.

Ta õppis Turu toomkoolis ja Turu gümnaasiumis. Aastatel 1833–1836 õppis ta Helsingi ülikooli usuteaduskonnas. Oli aastal 1836 Peterburis rootsi kooliõpetaja. Ordineeriti 8. jaanuaril/20. jaanuaril 1837 Peterburis õpetajaksYrjö Kotivuori, Ylioppilasmatrikkeli 1640–1852: Hellenius, Karl (1813-1869) (vaadatud 1.1.2026).

Ta oli aastal 1837 Peterburi konsistooriumiringkonna Skuoritsa koguduse (Ingerimaal) adjunktõpetaja. Aastatel 1838–1840 oli ta Peterburi Püha Maria kiriku Peterburi Maarja soome koguduse asendusõpetaja; aastal 1840 oli ta Tyrö koguduse (Ingerimaal) adjunktõpetaja, aastal 1841 oli ta Kroonlinna Elisabeti koguduse vaimulik, aastatel 1841–1844 oli ta Narva Soome-Rootsi Püha Mihkli koguduse (ja Kosemkina-Narvusi koguduse) pastor. Aastatel 1844–1864 oli ta (introdutseeriti 17. detsembril/29. detsembril 1844), Kadrina Katariina koguduse pastor. 

Jäi 1. mail/13. mail 1864 emerituuri. Elas elu lõpus Helsingis, kus ta ka suri ja maeti Hietaniemi kalmistule. Haud pole säilinud.Liivi Aarma Põhja-Eesti vaimulike lühielulood 1525-1885 Tallinn 2007 Erik Amburger "Die Pastoren der evangelischen Kirchen Rußlands" vom Ende des 16. Jahrhunderts bis 1937 Ein biographisches Lexikon Institut Nordostdeutsches Kulturwerk Martin Luther Verlag 1998  

Hellenius oli üks Elias Lönnroti sõpradest, aitas teda Eestimaa reisi lõpul Peterburi jõuda.

 Isiklikku 
Tema isa Carl Helenius oli Soome vaimulik ja folklorist.

 Viited 

 Välislingid 
 Yrjö Kotivuori, Ylioppilasmatrikkeli 1640–1852: Hellenius, Karl (1813-1869)

Kategooria:Kadrina Katariina koguduse vaimulikud
Kategooria:Eestimaa vaimulikud
Kategooria:Peterburi Püha Maria koguduse vaimulikud
Kategooria:Narva Mihkli koguduse vaimulikud
Kategooria:Peterburi konsistoriaalringkonna vaimulikud
Kategooria:Soome luteriusu vaimulikud
Kategooria:Helsingi ülikooli vilistlased
Kategooria:Eesti soomlased
Kategooria:Hietaniemi kalmistule maetud
Kategooria:Sündinud 1813
Kategooria:Surnud 1869